《龙屿偶作》
宋代·陈藻

年少弯弓中鹄心，到头衰暮也沉沉。
有机悟道书篇懒，无事关沉睡思深。
跋扈笑非当日态，低回静向此山吟。
拨来自有洪纤韵，牙是天工我是琴。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。